**Poziv za prijavu na Carol Bellamy Leadership Award 2024-2025. godine**

Atlantska Inicijativa, nevladina organizacija sa sjedištem u Sarajevu, poziva sve zainteresirane organizacije i pojedince iz Bosne i Hercegovine da se prijave za Carol Bellamy Leadership Award (CBLA) za 2024-2025. godinu. Ovaj prestižni fond pruža finansijsku podršku organizacijama i pojedincima koji rade na osnaživanju žena i prevenciji/borbi protiv nasilnog ekstremizma (P/CVE).

**Ko se može prijaviti?**

* Žene ili organizacije koje vode žene.
* Pojedinci ili organizacije koji/e se bave osnaživanjem žena i prevencijom nasilnog ekstremizma u jednoj od sljedećih oblasti:

**OBLAST 1:** Podrška razvoju i osnaživanju malih organizacija koje vode žene na lokalnomnivou. Podrška koju pružaju može uključivati: obuke, plaćanje kancelarijskog prostora, nabavku opremei druge srodne aktivnosti.

**OBLAST 2:** Razvijanje i jačanje liderskih sposobnosti žena i/ili promocija žena liderica.

**OBLAST 3:** Identifikacija i podrška ženama iz zajednica koje spadaju u rizične grupe, sa ciljem uspostavljanja ili unaprijeđenja postojećih inicijativa borbe protiv nasilnog ekstremizma.

**Kako aplicirati?**

Zainteresirani kandidati/kandidatkinje/organizacije mogu poslati projektni prijedlog, do dvije stranice teksta ili 5-minutni video na email adresu Atlantske inicijative (atlantska.inicijativa@gmail.com). U prijedlogu je potrebno navesti na koji način će iskoristiti sredstva u iznosu od 2,000 USD ukoliko dobiju **Carol Bellamy Leadership** nagradu. Prijava treba da uključuje sljedeće informacije:

1. Informacije o organizaciji ili pojedincu.
2. Plan kako će se sredstva koristiti i kako će doprinijeti osnaživanju žena.
3. Objašnjenje na koji način će sredstva doprinijeti prevenciji nasilnog ekstremizma.
4. Zvanična registracija organizacije/udruženja

**Kriteriji za selekciju:**

Prijave će biti ocjenjenje na osnovu unaprijed definisanih GCERF Torchbearers kriterija. U svakoj partner državi, Torchbearer će odabrati dobitnike 2024-2025. CBLA nagrade.

**Rok za prijavu:**

Prijave je potrebno poslati na adresu: atlantska.inicijativa@gmail.com, sa navedenim predmetom "Prijava: Carol Bellamy Leadership Award 2025", najkasnije do **10. februara 2025.** Aplikacija može biti napisana na B/H/S jezicima.

Pozivamo sve zainteresirane žene i organizacije koje se bave osnaživanjem žena i prevencijom nasilnog ekstremizma da se prijave i iskoriste ovu priliku za unapređenje svojih inicijativa.

**Napomena**

Uslove za ovu nagradu ispunjavaju samo organizacije koje vode žene ili žene pojedinci. Prethodni dobitnici ove nagarade neće biti uzeti u razmatranje. Sva pitanja možete poslati na gore navedeni e-mail do 31. januara 2025. godine.